# Diser wonderbarlich schön Waytz ist gewachsen inn der Grafschafft Flandern

Textdaten :
| Autor: | Heinrich Vogtherr d. Ä. |
| Illustrator: | {{{ILLUSTRATOR}}} |
| Titel: | Diser wonderbarlich schön Waytz ist gewachsen inn der Grafschafft Flandern |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1547 |
| Verlag: | |
| Drucker: | {{{DRUCKER}}} |
| Erscheinungsort: | Augsburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons |
| Kurzbeschreibung: | Nachricht über Riesenähren bei Gent, Holzschnitt, 38,3 × 26 cm |
| Grundlage der Edition sind die Richtlinien von Wikisource ||
| Artikel in der Wikipedia ||
| Eintrag in der GND: ||
| Bild ||
| Einblattdruck Diser wonderbarlich schön Waytz Vogtherr 1547.jpg ||
| Bearbeitungsstand ||
| unkorrigiert ||
| Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
[≡] Diser wonderbarlich scho$^e$n Waytz / ist gewachsen inn der Grafschafft Flandern / drey meil von Gendt / Anno. M. D. XXXXvii. Auff mancherlay Form unnd gestalt / Etliche dick inn ainander gedrungen / Etliche mit zertaylten Ehern / Als mit vier / acht / zwelff / bis inn fünffzehen / Ehern auff ainem Halm / wie inn diser Figur gesehen wirdt.
Hie auff Erden man teglich sicht / Vil wunderzaychen unnd geschicht. Darauß wir sollen nemen war /
Wie Gott der Herr so wunderbar. Sein Herligkayt unnd krafft beweyßt / Darumb er billich wirdt gepreyßt. Des sollen wir all nemen war / Unnd uns zu$^o$ im bekeren gar. So wirdt er sich zu$^o$ uns auch kern / Unnd uns an Leyb und Seel ernern. Das er thu$^o$n will und auch wol kan / Deß wir hie ain Exempel han. Als ich euch kürtzlich hie bericht / Inn der nachfolgenden geschicht. Die warhafftig geschehen ist / Nach der geburt Christi das wißt. Als man zalt fünffzehn hundert jar / Syben und viertzig nemet war. Inn der Grafschafft Flandern genendt / On gefa$^e$rlich drey meyl von Gendt. Inn ainem Dorff ain Bawer saß / Der wol mit Korn versehen was. Zu$^o$ dem kamen vil Armer Leyt / Den halff er trewlich alle zeyt. Mit Korn leyhen fru$^e$ unnd spet / Sovil er im vermügen het. Welches im Gott Reychlich bezalt / Unnd hundertfeltig hie vergalt. Nach der zu$^o$sag Christi fürwar / Das mercket alle offenbar. Diser Bawer ain Acker het / Darauff er gu$^o$ten Waitzen seet. Der wu$^o$chs auff zu$^o$ der Erndtzeyt / Uberflüssig on widerstreyt. Dann etlich Eher wurden gar / Dick / auff ainander das ist war. Auch fand man mancherlay geschlecht / Der Eher / als ir hie ains secht. Das auff aim Halm wu$^o$chsen her / Inn vier / acht / zwelff / fünffzehen Eher. Die man dann noch bey handen hat / Gott verleyht unns sein genadt. Das wir bekennen unser sündt / Dann ye ain yeder Mensch empfindt. Der gnaden die uns Gott erzaygt / Und uns zu$^o$ helffen ist genaygt. Zeytlich und Ewig wie man sicht / Das lassent unns verachten nicht. Und seiner wunder nemen war / Der man vil sicht gantz offenbar. Am Hymel / Sternen / Sonn und Mon / Darzu$^o$ auff Erden wir auch hon. Straff und warnung auß Gottes wort / Noch faren wir inn sünden fort. Und dencken nit an Christi sag / Da er uns Lert vom Jüngsten tag. Der aigentlich vor handen ist / Unnd kummen wirdt inn Kurtzer frist. Da Christus sein gericht wirdt han / Vor dem wir alle müssen stan / Da aim yeden vergolten wirdt / Wie er sein Leben hat gefürt. Alhie auff Erd inn diser zeyt / Drumb bittendt Gott inn Ewigkayt. Das unns sein Hayliger Gayst regier / Unnd ins ewig Vatterland für. AMEN.
Dise Figur ist etlichen Fürsten und Stenden deß Reychs über schickt worden.
Getruckt zu$^o$ Augspurg durch Hans Hofer.